Brødre i krig

Brødre i krig er en norsk biografisk dokumentarfilm fra 2010. Den hadde premiere under filmfestivalen i Grimstad i juni 2010. Den ble vist på NRK i 2011.

Brødre i krig vant Amandaprisen i klassen beste dokumentarfilm i 2010.

 Innhold 

Filmen handler om de to brødrene Erling og Bernhard Brekke fra Trondheim som ble stående på hver sin side under andre verdenskrig. Erling var britisk spion og havnet i tysk konsentrasjonsleir, mens broren Bernhard var frontkjemper på Østfronten og ble etter krigen dømt for landssvik. 95 år gammel vender han tilbake til hjemtraktene etter å ha bodd i California i det meste av etterkrigstiden. I Trondheim møter han igjen sin 90 år gamle bror Erling, hvor de møtes for å samtale om hva som virkelig skjedde under krigen. Filmen viser hvordan de to brødrenes valg under krigen la føringer for resten av livet. Det er en film om sterke familiebånd, men også om mistro, intriger og fordømmelse i kjølvannet av krigen. 

Brødre i krig er også navnet på boken om brødrene Brekkes uvanlige krigshistorie. Den ble utgitt 22. oktober 2010 på Pax forlag.Pax forlags reklameside om boka Brødre i krig

Referanser

 Eksterne lenker 


Kategori:Norske dokumentarfilmer om andre verdenskrig
Kategori:Biografiske dokumentarfilmer
Kategori:Dokumentarfilmer om Norge under andre verdenskrig
Kategori:Norskspråklige filmer
Kategori:Amanda for beste dokumentarfilm
Kategori:Dokumentarfilmer fra 2010-årene